Source: https://www.riigiteataja.ee/kohtulahendite_liigitus.html?jaotus=juur.206106664.206108431.206108538.206108549&avatudJaotused=&suletudJaotused=&kokkuvotted=false
Timestamp: 2019-08-20 23:06:20+00:00
Document Index: 3499006

Matched Legal Cases: ['Riigikohus ', '§ 696', 'Riigikohus ', '§ 250', 'kohus ', 'kohus ']

3-2-1-165-14 Riigikohus 11.03.2015
Riigi õigusabi osutanud advokaadile tema avalduse alusel määratud esindajatasu määrus on TsMS § 696 lg 3 mõttes menetlust lõpetav määrus. Seetõttu saab ringkonnakohtu määruse peale, millega määrati kindlaks esindajatasu, esitada määruskaebuse riigi õigusabi osutanud advokaat. Küll ei aga ei saa eelnimetatud määruse peale esitada määruskaebust menetlusosaline ise. (p-d 10-11)
3-2-1-76-00 Riigikohus 27.06.2000
Hagita menetluses kohtuotsusele edasikaebamise korra sätestab TsMS § 250, mille lg 2 kohaselt võib kohtuotsuse peale, millega kohus hagita asjas esitatud avalduse rahuldas, esitada apellatsioonkaebuse.
Ei saa vaidlustada ümberkujundamist pärast selle äriregistrisse kandmist. Vaidlustada saab kandeotsust. Apellatsioonikohus peab kontrollima, kas kandeotsuse tegemiseks esitatud avaldus oli kooskõlas seaduse ja põhikirjaga.